Hún ól son sinn að mestu upp án afskipta föðurins , sem var drykkjumaður og lést í einsemd í Tbilisi árið 1909 . Síðar stundaði hann nám við prestaskóla rússnesku rétttrúnaðarkirkjunnar í Tbilisi . Stephen Kotkin heldur því fram að þótt hann hafi alist upp við fátækt og slæmar fjölskylduaðstæður , þá hafi hann búið við gott atlæti og notið velvilja fólks sem kostaði skólagöngu hans að hluta . Upp frá því var hann í lykilstöðu , sat í æðstu ráðum flokksins og í fyrstu ríkisstjórninni sem bolsévíkar skipuðu eftir októberbyltinguna . Stalín og Lenín í Gorki í september 1922 . Þannig leiddi Stalín samyrkjuvæðingu Sovétríkjanna þegar bændum var gert að gangast samyrkjubúum á hönd , en þeir sem stunduðu sjálfstæða starfsemi eða höfðu fólk í vinnu sættu ofsóknum . Á sama tíma fór fram einhver stórtækasta iðnvæðing sögunnar . Ofsóknunum má lýsa sem tveimur bylgjum . Fyrri bylgjan reis eftir morð á leiðtoga flokksdeildarinnar í Leníngrad ( nú Péturborg ) , Sergei Kírov , sem var skotinn til bana 1. desember 1934 . Stalín og nánustu samstarfsmenn hans töldu að morðið gæfi til kynna víðtækt samsæri gegn flokksforystunni og á næstu mánuðum voru tugir þúsunda manna handteknir og margir líflátnir . Sergei Kírov , leiðtogi flokksdeildar kommúnistaflokksins í Leníngrad , ásamt Stalín og Svetlönu dóttur hans . Fyrri bylgja ofsókna gegn meðlimum kommúnistaflokksins sem Stalín taldi sér standa ógn af hófst eftir að Kírov var myrtur árið 1934 . Í alþjóðamálum skorti líka traust á milli ríkja sem varð til þess að sovésk stjórnvöld töldu sig berskjölduð . Í stað þess að mynda bandalög við lýðræðisríki Evrópu og Bandaríkjanna sem Stalín treysti ekki – og sem sjálf voru full vantrausts á Sovétríkjunum – gerði hann griðasamning við Hitler sumarið 1939 , þar sem ríkin hétu því að efna ekki til hernaðarátaka sín á milli . Beint fyrir aftan Molotov er Joachim von Ribbentrop , utanríkisráðherra Þýskalands , sem skrifaði undir fyrir hönd síns ríkis . Stalín var yfirmaður alls herafla í stríðinu og þótt hann hafi stundum gengið í berhögg við álit æðstu foringja Rauða hersins , reyndist Stalín sveigjanlegri og úrræðabetri sem herstjóri en sem ríkisleiðtogi . Að stríðinu loknu töldu margir að tækifæri væri til að milda stjórnarhætti í Sovétríkjunum og auka pólitískan sveigjanleika . Sú varð þó ekki raunin . Í kringum 1950 virðist Stalín hafa ætlað sér að hefja nýja ofsóknarhrinu , sem að þessu sinni hafði yfirbragð gyðingahaturs . Hún rann út í sandinn þegar hann lést , en þá höfðu allmargir þekktir gyðingar verið dæmdir til refsivistar , margir þeirra læknar . Hann hlífði ekki heldur venslafólki sínu . Viðhorf til Stalíns eru blendin innan Rússlands í dag . Hér prýðir mynd hans strætisvagn í Pétursborg . Þessi ár voru tími harðstjóranna og tímabil skilyrðislausrar upphafningar leiðtogans . Young Stalin . London : Weidenfeld & Nicholson , 2007 . Sjá íslenska þýðingu Elínar Guðmundsdóttur : Stalín ungi . Reykjavík : Skrudda , 2009 .